રાપરના ઝુંપડીવાસમાં ઘરના ખુલ્લા આંગણામાં ગંજીપાના વડે જુગાર રમી રહેલા ચાર ખેલીને રોકડા રૂ.12,200 સાથે રાપર પોલીસે બાતમીના આધારે પકડી ગુનો નોંધ્યો હતો. આ બાબતે રાપર પોલીસ મથકના ઇનચાર્જ પી.એસ.આઇ. પી.એસ.નાંદોલીયાએ જણાવ્યા અનુસાર રાપરના ઝૂંપડીવાસમાં ઘરના આંગણામાં પત્તાનો જુગાર રમાઇ રહ્યો હોવાની બાતમીના આધારે રેઇડ કરતા ચાર ઇસમો કાન્તીલાલ ગોરધન સોની રહે. ઝૂંપડીવાસ, રાપર , પ્રવિણ ત્રિભોવન સોની રહે.મોટોવાસ, રાપર, અશ્વિન ગોવિંદભાઇ બાવાજી રહે.સમાવાસ,રાપર, ભરત નારણજી સોની રહે. અયોધ્ધયા પુરી શેરી નં.3, રાપરને 12200ના મુદ્દામાલ સાથે પકડી ગુનો નોંધી કાયદેસર કાર્યવાહી કરી હતી.